jkorsvik/nowiki_second_scrape_merged huggingface dataset:
Hiromi Uehara

Hiromi Uehara (født 26. mars 1979 i Hamamatsu) er en japansk jazzkomponist og -pianist.
Seks år gammel startet hun å spille klassisk piano. Hennes pianolærer Noriko Hakita introduserte henne for jazz åtte år gammel. Tolv år gammel spilte hun for første gang med orkester og som fjortenåring spilte hun med det Tsjekkiske filharmoniske orkester. Uehara spilte med Chick Corea som syttenåring.
Hun begynte å studere ved Berklee College of Music i Boston, USA i 1999.
Uehara reiste i 2008 over hele verden med trioen «Hiromi's Sonicbloom», som samme år kom med albumet «Beyond Standard». I august 2008 holdt hun konserter i Vadsø, Hemnesberget, Haugesund og opptrådte under Olavsfestdagene i Trondheim.


== Diskografi ==
2008: Beyond Standard («Hiromi's Sonicbloom»)
2007: Time Control («Hiromi's Sonicbloom»)
2006: Spiral
2004: Brain
2003: Another Mind


== Referanser ==


== Eksterne lenker ==
Offisielt nettsted 
(en) Hiromi Uehara – kategori av bilder, video eller lyd på Commons 
(en) Hiromi Uehara – galleri av bilder, video eller lyd på Commons 
(en) Hiromi Uehara på Internet Movie Database 
(en) Hiromi Uehara på AllMovie 
(en) Hiromi Uehara hos The Movie Database 
(en) Hiromi Uehara på Apple Music 
(en) Hiromi Uehara på Discogs 
(en) Hiromi Uehara på MusicBrainz 
(en) Hiromi Uehara på Spotify 
(en) Hiromi Uehara på Songkick 
(en) Hiromi Uehara på Last.fm 
(en) Hiromi Uehara på Last.fm 
(en) Hiromi Uehara på AllMusic 
(en) Hiromi Uehara på AllMusic 
(en) Hiromi Uehara på AllMusic 
Hiromi Uehara på Twitter 
Hiromi Uehara på Facebook 
Hiromi Uehara på YouTube 
Hiromi Uehara på Myspace
Filipp Makharadze

Filipp Yesejevitsj Makaradze (georgisk: ფილიპე მახარაძე, russisk: Филипп Махарадзе) (født 1868, død 10. desember 1941) var president av den georgiske sosialistiske sovjetrepublikk fra 1938 til 1941 og landets statsminister fra 1929 til 1931.
Filmkamera

Et filmkamera er en type kamera som produserer film, det vil si mange bilder i rask rekkefølge, som ved avspilling i samme rekkefølge gir en opplevelse av kontinuerlig bevegelse. Ved at man har et høyt antall bilder pr. sekund ser øynene og hjernen bort fra bildenes korte stillestående opphold og skaper en bevegelsesillusjon. Antall bilder pr. sekund som et filmkamera tar opp er vanligvis 18 eller 24. I digitale filmkameraer, som pr. definisjon egentlig er videokameraer, er ofte den reelle bildeoppdaterings­frekvensen 25 Hz.


== Eksterne lenker ==
(en) Movie cameras – kategori av bilder, video eller lyd på Commons 
(en) Movie camera – galleri av bilder, video eller lyd på Commons
Asbjørn Kjønstad

Asbjørn Kjønstad (født 6. februar 1943 i Frol i Nord-Trøndelag, død 14. februar 2015 i Oslo) var en norsk jurist og professor ved Det juridiske fakultet ved Universitetet i Oslo. Hans forskningsområder var trygderett, helserett, sosial vernerett, erstatningsrett og statsforfatningsrett. Han har i media ofte blitt omtalt som «røykelovens far».


== Utdannelse ==
Han vokste opp som bondesønn på Vollan i Frol i Levanger kommune.Kjønstad ble cand.jur. i 1970. I 1978 ble han dr.juris, og samme år utnevnt til professor i rettsvitenskap ved Universitetet i Oslo. Han hadde senere forskningsopphold ved Advanced Legal Studies i London i 1980 og ved Boston University 1995–1996.


== Verv ==
Kjønstad var bestyrer for Institutt for privatrett 1984–1985, prodekan for Det juridiske fakultet 1983–1985 og dekan 1986–1988. Han var medlem av Det akademiske kollegium 1986–1988 og 1999–2001.
Asbjørn Kjønstad var redaktør for Lov og Rett 1991–2000. Fra 2004 var han redaktør for Tidsskrift for erstatningsrett.
Han ledet åtte offentlige utredninger, og var leder for Ankenemda for sykepenger fra 1978. Han var også visepresident for European Institute of Social Security (EISS).


== Utmerkelser ==
Medlem, Det norske Videnskaps-Akademi (fra 1986, leder for rettsvitenskapelig gruppe fra 2006)
Æresdoktor, Lunds universitet (1996)
Æresdoktor, Københavns Universitet (2012)
Gjesteprofessor, Universitetet i Leuven (1997)
Røykfri Hederspris (2004)
Karl Evangs pris (2007)


== Referanser ==


== Eksterne lenker ==
(no) Publikasjoner av Asbjørn Kjønstad i BIBSYS
(no) Publikasjoner av Asbjørn Kjønstad i forskningsdokumentasjonssystemet CRIStin
Makrofamilie

En makrofamilie er i lingvistikken en familie som samler to eller flere etablerte språkfamilier i en større genetisk enhet. Dette gjøres vanligvis ut fra hypoteser om at disse språkfamiliene er i slekt med hverandre. Mange lingvister anerkjenner ikke makrofamilier.


== Forslag til makrofamilier ==

De viktigste forslagene til makrofamilier er de følgende (med personen som står bak forslaget i parentes):

Nostratisk   (Pedersen, Illich-Svitych, Dolgopolsky)
Eurasiatisk   (Greenberg)
Dene-kaukasisk   (Starostin, Nikolajew)
Austrisk   (W. Schmidt, Benedict)
Indopasifisk   (Greenberg)
Australsk   (Dixon, Wurm)
Kongo-saharisk   (Greenberg, Gregersen)
Amerindisk   (Greenberg)


== Litteratur ==
(en) Merritt Ruhlen: On the Origin of Languages. Studies in Linguistic Taxonomy. Stanford University Press 1994.
(en) Merritt Ruhlen: The Origin of Language. Tracing the Evolution of the Mother Tongue. John Wiley, New York 1996.(Populärfassung des vorigen Titels.)
(en) Merrit Ruhlen: A Guide to the World's Languages. Arnold, New York - Melbourne - Auckland 1991.
(en) Sydney M. Lamb and E. Douglas Mitchell (Hrsg.): Sprung from Some Common Source. Investigations into the Prehistory of Languages. Stanford University Press, Stanford (Calif.) 1991.
(en) Vitaly Shevoroshkin: Reconstructing Languages and Cultures. Abstracts and Materials from the First International Interdisciplinary Symposium on Language and Prehistory. Brockmeyer, Bochum 1989.
(en) Joseph H. Greenberg: Genetic Linguistics: Essays on Theory and Method. Oxford University Press, Oxford - New York 2005.
Amherstsendeferden

Amherstsendeferden var et mislykket diplomatisk handelspolitisk fremstøt fra Storbritannias side overfor Kina i 1816. Oppdraget ble gitt av prinsregent Georg IV i hans fars navn, kong Georg III.
Britene hadde store store forhåpninger til denne sendeferden, ledet av William Pitt Amherst. Det var det første britiske forsøk siden den mislykkede Macartney-sendeferden av 1792/93 på å etablere regulære handelsforbindelser med Qingkeiserriket Kina.
Sendeferden gikk i land i Kina i Tianjin, ikke langt fra hovedstaden Beijing. Ettersom William Pitt Amherst allerede i forkant nektet å utføre kowtow foran en dragefigur som var ment å symbolisere den kinesiske keiser, var utsiktene til noe gjennombrudd små.  Amherst hadde på sin side så forlangt at en av de utsendte mandariner skulle knele ned på ett ben foran et portrett av den britiske konge, noe som ble nektet.
Også Macartney hadde i sin tid nektet å gjøre kowtow, og dette var en av grunnene til at han hadde feilet.

Da Amherst-sendeferden ankom Beijing, og de reisende var slitne og fremdeles i sine nedsvettede og tilskitnede reiseklær, forlangte det keiserlige hoff umiddelbart at Amherst skulle innfinne seg til keiserlig audiens. Den utslitte Amherst nektet, og oppgav først at han var trett, deretter at han var syk. Jiaqing-keiseren sendte da straks en hofflege til Amherst. Denne meldte så tilbake til keiseren at Amherst bare simulerte.
Keiseren gav da uttrykk for spontant raseri, og nektet å motta Amherst i noen audiens overhodet. Han forviste sendefølget fra hovedstaden.
Uten å ha kunnet utrette noe av sitt oppdrag måtte Amherst så forlate Kina.
Hans skip, Alceste, drog først langs Koreas og Ryukyuøyenes kyster før det satte skipet mot England. Men det gikk på et undervannsskjær i Gasparstredet i 1817. Amherst og en del av hans skipbrudne ledsagere ble reddet fra båtene og bragt til Batavia, og derfra ble det sendt ut en ekspedisjon for å berge resten. Han dro så hjem med et annet skip. På veien var han innom St. Helena og hadde der flere samtaler med den forviste fangen Napoleon der.


== Litteratur ==
Anthony Webster: Gentlemen Capitalists: British Imperialism in Southeast Asia, New York:Tauris Academic Studies, 1998 ISBN 1-86-064171-7.


== Eksterne lenkere ==
Artikkel i Time Magazine Arkivert 30. september 2007 hos Wayback Machine.
Tommy Tokyo

Tommy Lorange Ottosen, kjent under artistnavnet Tommy Tokyo, (født 26. august 1971, død 22. mars 2022) var en norsk sanger, gitarist og låtskriver fra Bossumdalen, Onsøy i Fredrikstad kommune. Han var soloartist og frontfigur i bandet Tommy Tokyo and Starving for my Gravy.
Han lærte å spille gitar i 1995. I 1999 startet han bandet Piggyback sammen med tre andre, og de ga ut en EP i 2000 kalt Knucklesandwich og to promosingler i 2001. Den første, «Peggy Porn», ble playlistet i flere nærradioer. De spilte mange konserter, og varmet blant annet opp for Crash Test Dummies på konserten deres på Betong i 2001.
Etter at Piggyback ble oppløst i 2001 gikk Tommy solo, og ga i 2002 ut den den selvtitulerte EP-en Tommy Tokyo EP. Fem år etter, i 2007, ble debutalbumet Octopusdrunk & Arms to Prove It utgitt på Osito Records, et album som han delvis hadde spilt inn på sitt eget kjøkken.  Etter utgivelsen spilte han en rekke konserter og festivaler sammen med backingbandet Starving for my Gravy, blant annet på by:Larm (2007), Hovefestivalen (2008), Lost Weekend (2008) og Øyafestivalen (2008). Backingbandet består av medlemmer fra Ricochets, Peru You, Apoptygma Berzerk og Maria Solheim band.
I forkant av sin neste utgivelse inngikk Tommy Tokyo en «360-avtale» med plateselskapet Warner, og var dermed den første norske artist med en slik avtale. Mandag 8. september 2008 ga han ut albumet Smear Your Smiles Back on på Warner, og det solgte til gull i februar 2009. Dette var det første albumet som ble gitt ut under navnet Tommy Tokyo and Starving for my Gravy. Smear Your Smiles Back on ble kåret til årets album i Aftenposten, og ble senere nominert til Spellemannprisen 2008 i klassen rock. I 2010 kom albumet Go Time, Showtime & Absolute War som ble nominert til Spellemannprisen 2010 i klassen rock. I 2012 ga han ut soloalbumet And the Horse Came Riderless og fikk for det Spellemannprisen 2012 i klassen rock.
Tokyo er bror av Ole Jørgen Ottosen, som er frontfigur i bandet Tellusalie fra Fredrikstad.  Tommy døde på St. Olavs Hospital i Trondheim i 2022 mens han ventet på lungetransplantasjon.


== Medlemmer Tommy Tokyo and Starving for my Gravy ==
Tommy Tokyo: vokal, gitar
Fredrik Brarud: trommer
André Solli: bass
Knut-Øyvind Olsen: tangenter


=== Tidligere medlemmer ===
Even Juliussen: gitar (2007 - 2008)
Jens Christian Andreassen: gitar (2009 - 2010)


== Diskografi ==


=== Tommy Tokyo ===
Tommy Tokyo EP (2002)
Octopusdrunk & Arms to Prove It (2007, Osito Records)
And the Horse Came Riderless (2012, Warner)
We blister and we bleed (2014, Warner)
Hev Deg Over Det Derre Der (2015, Warner)


=== Tommy Tokyo & De Bipolare ===
Blant fiender og venner (2016, Drabant Music)


=== Tommy Tokyo and Starving for my Gravy ===
Smear Your Smiles Back on (2008, Warner)
Go Time, Showtime & Absolute War (2010, Warner)


== Referanser ==


== Eksterne lenker ==
(en) Tommy Tokyo på Internet Movie Database 
(en) Tommy Tokyo på Discogs 
(en) Tommy Tokyo på MusicBrainz 
(en) Tommy Tokyo på Songkick 
(en) Tommy Tokyo på AllMusic 
(no) Hjemmeside Arkivert 7. desember 2008 hos Wayback Machine.
Baldwin Spencer

Winston Baldwin Spencer (født 8. oktober 1948) er en politiker fra Antigua og Barbuda. Han er leder for partiet UPP (United Progressive Party). Spencer var landets statsminister fra 24. mars 2004, da partiet hansfikk flertall ved parlamentsvalget, til 13. juni 2014. . Den 6. januar 2005 ble han også utenriksminister.
Spencer er gift og han har en sønn og en datter.


== Referanser ==


== Eksterne lenker ==
Biografi
Den offisielle nettsiden til Antigua og Barbudas regjering
Carl Just

Carl Just (født 10. september 1897 i Kristiania, død 16. oktober 1990 i Oslo) var en norsk journalist, redaktør og Journalistakademiets rektor.Just var oppvokst hos pleieforeldre, ble utdannet som fiolinist ved Musikkonservatoriet i Oslo og fikk etter hvert en omfattende praksis som journalist og redaktør i en rekke aviser og blader. I tillegg skrev han bøker om journalistikk, kulturhistorie og Oslo bys historie. Han hadde vært lærer i journalistikk ved Norsk Korrespondanseskole fra 1943 og selv skrevet læreverket til kurset. På Journalistakademiet tok han opp mellom 15 og 20 studenter hvert år. Just var den eneste fast ansatte ved skolen.
Just ble i 1965 tildelt Kongens fortjenstmedalje i gull. I 1962 mottok han St. Hallvard-medaljen.


== Utvalgte utgivelser ==
Carl Just: Avisen og journalisten. En bok for vordende journalister, Oslo: Mortensen, 1968
Aksel Arstal og Carl Just: Oslo byleksikon, revidert utgave, Oslo: Aschehoug, 1966
Carl Just: Spesialutdannelse av journalister, København: Berlingske, 1954
Carl Just: Carl Johans gate. Historikk og antologi, Oslo: Ernst G. Mortensens Forlag, 1950
Carl Just: 96 brev om journalistikk. En bok for vordende journalister, Oslo: Mortensen, 1949


== Referanser ==


== Eksterne lenker ==
«Carl Just» i Norsk biografisk leksikon
Østamerikansk gråekorn

Østamerikansk gråekorn (Sciurus carolinensis) er en art av ekorn som er hjemmehørende i Nord-Amerika. Dette ekornet er noe større enn arten rødt ekorn. Østamerikansk gråekorn har blitt innført til De britiske øyer. 
Gråekornet har en hovedsakelig grå pels, men den har gjerne et rødlig skjær. Det fins lysere og mørkere individer. 
Østamerikansk gråekorn lager flere slags lyder. Den eter nøtter, frø, blomster, frukt, knopper og sopp. 


== Referanser ==


== Eksterne lenker ==
(en) østamerikansk gråekorn i Encyclopedia of Life 
(en) østamerikansk gråekorn i Global Biodiversity Information Facility 
(no) østamerikansk gråekorn hos Artsdatabanken 
(sv) østamerikansk gråekorn hos Dyntaxa 
(en) østamerikansk gråekorn hos Fauna Europaea 
(en) østamerikansk gråekorn hos Fossilworks 
(en) østamerikansk gråekorn hos ITIS 
(en) østamerikansk gråekorn hos NCBI 
(en) Kategori:Sciurus carolinensis – bilder, video eller lyd på Wikimedia Commons 
(en) Sciurus carolinensis – galleri av bilder, video eller lyd på Wikimedia Commons 
Sciurus carolinensis – detaljert informasjon på Wikispecies
Hårvar

Hårvar (Zeugopterus punctatus) er en flyndrefisk i varfamilien. Den blir inntil 25 cm lang og lever fra fjæra og ned til 40 meters dyp. Den lever oftest på hardbunn og føden består av krepsdyr og småfisk.
Kroppsskjellene på øyesiden er behåret og årsaken til navnet hårvar.


== Referanser ==


== Litteratur ==
Pethon, Per (2005). Aschehougs store fiskebok (5 utg.). Oslo. ISBN 82-03-23247-7. 


== Eksterne lenker ==
(en) Hårvar – oversikt og omtale av artene i WORMS-databasen 
(en) Hårvar i Global Biodiversity Information Facility 
(no) Hårvar hos Artsdatabanken 
(sv) Hårvar hos Dyntaxa 
(en) Hårvar hos FishBase 
(en) Hårvar hos ITIS 
(en) Hårvar hos NCBI 
(en) Kategori:Zeugopterus punctatus – bilder, video eller lyd på Wikimedia Commons 
(en) Zeugopterus punctatus (Bloch, 1787) Topknot - FishBase
Jan Lööf

Jan Lööf (født 30. mai 1940 i Trollhättan i Sverige) er en tegneserieskaper, barnebokforfatter og -tegner samt jazzmusiker.
Jan Lööf er i Sverige og andre land særlig kjent for tegneserien Felix (1967–1973). Det er en spennende og underholdende barneserie som noen har beskrevet som en naivistisk eller underground-aktig versjon av Tintin. Lööf har også laget flere populære bildebøker, blant annet om Skrot-Nisse, en historie som kom som dokkefilmserie for fjernsyn i 1985. Tegnestilen hans er lett naivistisk med morsomme figurer og tydelige detaljer.


== Bibliografi (svenske originalutgaver) ==


=== Bildebøker ===
1966: Morfar är sjörövare
1974: Sagan om det röda äpplet
1975–1976: Ville (tegneserie)
1976: Skrot-Nisse
2005: Pelle i djungeln


=== Tegneseriealbum ===


==== Felix äventyr (førsteutgaver) ====
Alle albumene ble opprinnelig utgitt på forlaget Carlsen/if

1974: Felix och tidsmaskinen
1974: Felix och det stora upproret
1974: Felix och varulven
1974: Felix och Cecilia
1975: Felix i Afrika samt Felix och de flygande tefaten (sammen med Werner Wejp-Olsen)
1976: Felix och Ben Hassans skatt samt Felix på Stora Apön


==== Bellman ====
1975: "Bellman" – i bladet Kulturfront, sammen med andre opphavspersoner


==== Ville ====
1977: Ville, Carlsen/if


==== Felix (samleutgave) ====
1980: "Jan Lööfs Felix", Carlsen Comics


==== Felix (kronologisk nyutgave) ====
Alle albumene er utgitt på tegneserieforlaget Carlsen Comics

1988: Felix och tidsmaskinen samt Felix på Stora Apön
1988: Felix och det stora upproret
1989: Felix och Fantomen samt Felix och de flygande tefaten
1989: Felix och varulven samt Felix i Vilda Västern
1990: Felix och Ben Hassans skatt samt Felix och meteoren
1991: Felix i Afrika samt Felix och Cecilia


== Priser og utmerkelser ==
1968: Adamsonstatyetten
1974: Expressens Heffaklump
1976: 91:an-stipendiet
1977: Elsa Beskow-plaketten
1985: Guldantennen
2005: Bokjuryn kategori 0-6 år
2008: BMF-plaketten
2010: Stiftelsen Selma Lagerlöfs litteraturpris
2011: Astrid Lindgren-priset


== Referanser ==


== Eksterne lenker ==
(en) Jan Lööf – kategori av bilder, video eller lyd på Commons 
(en) Jan Lööf på Internet Movie Database 
(en) Jan Lööf hos The Movie Database 
(en) Jan Lööf på Discogs 
(en) Jan Lööf på MusicBrainz 
(sv) Jan Lööfs bibliografi
Oslo Volley

Oslo Volley er en norsk volleyballklubb. Den ble stiftet i 1999 som en videreføring av eliteserielagene til KFUM/Oslo (som fremdeles topper maratontabellen for herrer). Klubben har de siste sesongene kun hatt eliteserielag for damer. Klubben har ellers seniorlag i nesten alle divisjoner.  I tillegg har klubben en stor junioravdeling og minivolleyball. Eliteserielaget har KFUM-hallen på Ekeberg i Oslo som hjemmebane.


== Plasseringer i eliteserien ==


== Referanser ==


== Eksterne lenker ==
Offisielt nettsted
Ralph Maxwell Lewis

Ralph Maxwell Lewis (født 14. februar 1904 i New York City, New York, USA, død 12. januar 1987 i San Jose, California, USA), sønn av Harvey Spencer Lewis, var den andre imperator av rosenkorsordenen A.M.O.R.C., fra 1939 til 1987.


== Bibliografi ==
Alchimie mentale
Cosmic Mission Fulfilled, Supreme Grand Lodge of A.M.O.R.C., Inc., San Jose, California, 1966
Behold the sign: A book of ancient symbolism
Through the mind's eye
Mental alchemy
The sanctuary of self
The conscious interlude
Yesterday has much to tell
Whisperings of self: A collection of aphorisms designed to uplift and inspire each day of the year
Along civilization's trail


== Se også ==
Rosenkorsordenen
Rosenkorsordenen A.M.O.R.C.


=== A.M.O.R.C. Imperatorer ===


== Referanser ==
Bosque County

Bosque County er et fylke i den amerikanske delstaten Texas. Det ligger i de sentrale delene av staten og det grenser mot Somervell County i nord, Johnson County i nordøst, Hill County i øst, McLennan County i sørøst, Coryell County i sør, Hamilton County i vest og mot Erath County i nordvest.
Bosque Countys totale areal er 2 597 km² hvorav 35 km² er vann. I 2000 hadde fylket 17 204 innbyggere og administrasjonssenteret ligger i byen Meridian, men den største småbyen er Clifton. Fylket har fått sitt navn etter elven Bosque River.
Fylket regnes ofte til regionen Central Texas, da til denne regionens ytre belte av counties.


== Norsk innvandring ==
Bosque County hadde den største norske bosettingen i sørstatene. Allerede samme år som Bosque County ble opprettet (1854), kom det åtte norske familier hit fra østre Texas. Blant disse var også utvandringspioneren Cleng Peerson, som døde nær Clifton i 1865.


== Litteratur ==
O. M. Syversen & D. Johnson: Norge i Texas : et bidrag til norsk emigrasjonshistorie, Stange historielag, 1982. ISBN 82-7104-097-9


== Eksterne lenker ==
(en) Offisielt nettsted 
(en) Bosque County, Texas – kategori av bilder, video eller lyd på Commons 
Bosque County Chapter, Norwegian Society of Texas
Sandkasse

For sandkasse innen videospill, se Åpen verden (videospill).
En sandkasse er en lav, vid beholder eller grunn nedsenkning i bakken fylt med sand der barn kan leke. Sandkasser finnes ofte på lekeplasser eller i barnehager, men i motsetning til annet utstyr på lekeplasser er de såpass enkle å bygge at de også finnes på en del boligeiendommer.
Sandkasser stimulerer barns fantasi og kreativitet ved at de kan bygge små byer eller sandslott, bruke leketøy som biler, bøtter og spader til å flytte sanden rundt, grave hull og begrave ting. På denne måten får barna et miljø der de kan utforske, bygge og ødelegge en verden i tre dimensjoner.


== Eksterne lenker ==
(en) Sandboxes – kategori av bilder, video eller lyd på Commons
Midtown Madness

Midtown Madness er et racing-videospill utviklet for Windows av Angel Studios og publisert av Microsoft. En demoversjon ble tilgjengelig for nedlasting 1. mai 1999 og hele spillet kom på markedet 27. mai 1999. Et oppfølger Midtown Madness 2 kom i 2000.
Spillet er satt i Chicago i Illinois, og målet er å vinne gaterace og på den måten få tak i nye biler å kjøre med.
Det som var nytt med Midtown Madness i forhold til tidligere bilspill var at, i stedet for begrensede baner hvor en hadde en bestemt rute, ble gitt en hel by å kjøre rundt i. Spilleren kan også selv bestemme vær og mengde trafikk.


== Mottagelse ==
De fleste anmeldelser av Midtown Madness var generelt positive.


== Referanser ==


== Eksterne lenker ==
(en) Midtown Madness hos MobyGames 
(en) Midtown Madness på Internet Movie Database 
(en) Midtown Madness hos Giant Bomb 
(en) Midtown Madness hos GameSpot 
(en) Midtown Madness hos IGN 
(en) Midtown Madness hos GameFAQs
Cape Town Opera

Cape Town Opera (CTO) er et profesjonelt operaselskap med sete i Cape Town, Sør-Afrika. Det ble grunnlagt i 1999 av ledelsen og staben ved det forhenværende South Africa Arts Council Opera. Da hadde operasjef Michael Williams samt regissør Angelo Gobbato i en rekke år kjempet for å bringe fram svarte operautøvere samt deres rettigheter til å stå på scenen.
Selskapet produserer seks fullstendige sceneproduksjoner årlig på Art Scene Opera House. 2008-sesongen omfattet oppsetninger av Giuseppe Verdis Rigoletto, Giuseppe Verdis Aida, Mats Larsson Gothes Poet & Prophetess samt Claudio Monteverdis L'incoronazione di Poppea.
Cape Town Opera viser regelmessig produksjoner internasjonalt og har samarbeidet med selskaper som Norrlandsoperan samt Welsh National Opera. Viktige internasjonale produksjoner inkluderer fremføringene ved åpningen av Welsh Millenium Centre i Cardiff, Giacomo Puccinis Turandot med Norrlandsoperan, en europeisk turné med Jerome Kerns og Oscar Hammerstein IIs Show Boat (gjestet Den Norske Opera i 2005) samt fremføringer av George Gershwins Porgy and Bess med både Welsh National Opera og Norrlandsoperan i 2006. Porgy and Bess ble først fremført i Cape Town i 2006 og ble tidlig sommeren 2008 satt opp ved Deutsche Oper i Berlin. 9. august–29. august 2008 gjestet Cape Town Opera hovedscenen på Den Norske Opera med denne forestillingen. 


== Eksterne lenker ==
Offisielt nettsted  (engelsk)]
Franco Di Santo

Franco Matías Di Santo (født 7. april 1989) er en argentinsk fotballspiller som spiller for den tyrkiske klubben Göztepe.Han har tidligere spilt for klubbene Audax Italiano, Chelsea, Blackburn, Wigan Athletic, Werder Bremen og FC Schalke 04.
Di Santo startet karrieren hos sin lokale klubb Godoy Cruz i 2005, og var der bare èn sesong før han flyttet til Audax Italiano. I 2006/2007 sesongen scoret han 16 mål på 69 kamper for klubben. Mot slutten av sesongen ble flere toppklubber interessert i spissen, blant andre Chelsea, Manchester United og Real Madrid. Overgangen fra Audax Italiano til Chelsea ble fullført den 25. januar 2008 da han signerte en fire og et halvt års kontrakt.
Den 14. august 2013 skrev han under for den tyske toppklubben Werder Bremen på en treårskontrakt.


== Referanser ==


== Eksterne lenker ==
(de) Franco Di Santo – Munzinger Sportsarchiv 
(en) Franco Di Santo – Transfermarkt 
(en) Franco Di Santo – national-football-teams.com 
(en) Franco Di Santo – WorldFootball.net 
(en) Franco Di Santo – Soccerbase.com 
(en) Franco Di Santo – FootballDatabase.eu 
(en) Franco Di Santo – Soccerway 
(en) Franco Di Santo – FBref 
(es) Franco Di Santo – as.com